**53/2016.(II.25.) Kgy. sz. határozat**

1./ A Közgyűlés jóváhagyja, hogy a Szombathelyi Parkfenntartási és Temetkezési Kft.-vel 2011. február 8. napján kötött tagi kölcsön szerződés alapján fennálló 35 555 600 Ft tartozásból a társaság 10 555 600 Ft-ot visszafizet, melyből 6 926 600 Ft a fennálló kamat teljes törlesztése, 3 629 000 Ft tőketörlesztés.

2./ A Közgyűlés úgy határoz, hogy a fennmaradó 25 000 000 Ft összegű tagi kölcsönt, mint az általa nyújtott kölcsönből származó követelését a jegyzett tőke megemelése érdekében, apportként a társaság részére rendelkezésre bocsátja, ezzel a társaság törzstőkéjét 25.500.000 Ft-ra felemeli. A Közgyűlés az apport rendelkezésre bocsátásáról szóló szerződést az előterjesztéshez mellékelt tartalommal megegyezően elfogadja és felhatalmazza a polgármestert annak aláírására.

3./ A Közgyűlés úgy határozott, hogy a Polgári Törvénykönyv hatálybalépésével összefüggő átmeneti és felhatalmazó rendelkezésekről szóló 2013. évi CLXXVII. törvény 12. § (1) bekezdése szerint a 2013. évi V. törvény hatálybalépését követő első létesítő okirat módosítására tekintettel a Szombathelyi Parkfenntartási és Temetkezési Kft. a Ptk. rendelkezéseivel összhangban működik tovább.

4./ A Közgyűlés a Szombathelyi Parkfenntartási és Temetkezési Kft. alapító okiratát az előterjesztéshez mellékelt tartalommal megegyezően elfogadja. A Közgyűlés felhatalmazza a polgármestert az alapító okirat aláírására.

**Felelős:** Dr. Puskás Tivadar polgármester

Illés Károly alpolgármester

Molnár Miklós alpolgármester

Dr. Károlyi Ákos jegyző

(A végrehajtásért felelős:

Kiss Dávid, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** 2016. március 15.